การเมือง - ‘สมชัย’จัดชุดใหญ่ถล่มโต๊ะจีน พปชร. กางกม.ชี้มี 4 กรณีส่อใช้ตำแหน่งเรี่ยไร
‘สมชัย’จัดชุดใหญ่ถล่มโต๊ะจีน พปชร. กางกม.ชี้มี 4 กรณีส่อใช้ตำแหน่งเรี่ยไร
วันอาทิตย์ ที่ 23 ธันวาคม พ.ศ. 2561, 13.27 น.
พรป.พรรคการเมือง ระดมทุนพรรค โต๊ะจีนระดมทุน เลือกตั้ง กกต. สมชัย ศรีสุทธิยากร พรรคพลังประชารัฐ ปชป.
“สมชัย”เดินหน้าแฉปมระดมทุน“พปชร.”ต่อ เผยมี 4 กรณีเข้าข่ายใช้ตำแหน่งหน้าที่เรี่ยไรให้ซื้อโต๊ะจีน บี้ กกต. ทำงานเชิงรุก ขู่หากเพิกเฉย เจอ ม.157
23 ธ.ค.61 ที่พรรคประชาธิปัตย์(ปชป.) นายสมชัย ศรีสุทธิยากร อดีตกรรมการการเลือกตั้ง(กกต.) และสมาชิกพรรคประชาธิปัตย์(ปชป.) กล่าวถึงกรณีการจัดงานระดมทุนของพรรคพลังประชารัฐ(พปชร.) เมื่อวันที่ 19 ธ.ค.ที่ผ่านมา โดยมีข้อวิพากษ์วิจารณ์ว่าอาจเข้าข่ายผิดกฎหมาย เนื่องจากมีหน่วยงานราชการและรัฐวิสาหกิจบางหน่วยงานร่วมซื้อโต๊ะจีนภายในงาน ว่า ในมาตรา 73 ของพระราชบัญญัติประกอบรัฐธรรมนูญ (พ.ร.ป.) ว่าด้วยพรรคการเมือง พ.ศ. 2560 ระบุไว้ว่า ห้ามมิให้ข้าราชการการเมืองใช้สถานะหรือตำแหน่งหน้าที่เรี่ยไรหรือชักชวนให้มีการบริจาคให้พรรคการเมืองหรือผู้สมัครรับเลือกตั้งเป็นสมาชิกสภาผู้แทนราษฎร แต่การจัดงานระดมทุนของพรรคพลังประชารัฐ มีข้าราชการการเมืองที่เกี่ยวข้อง 4 รายการ ดังนี้
นายสมชัย ระบุว่า เรื่องนี้จึงต้องเดินหน้าต่อ และทั้ง 10 คน ต้องเข้าสู่กระบวนการพิจารณาความผิด ส่วนตัวคิดว่าเรื่องนี้เป็นเรื่องใหญ่และท้าทาย กกต. ว่าจะจัดการอย่างไร เพราะเป็นผู้รักษาการตาม พ.ร.ป. พรรคการเมือง แม้จะมีผู้บริหารของ กกต.บางคน พูดว่าระหว่างที่ยังไม่มีพระราชกฤษฎีกาเลือกตั้ง พรรคการเมืองจะทำอะไรก็ได้นั้น ขอให้กลับไปดูกฎหมายใหม่ เพราะในกฎหมาย กกต.มาตรา22 วรรครองสุดท้าย ระบุไว้ชัดเจนว่า ในการควบคุม กำกับ ดูแลการเลือกตั้งให้เป็นไปโดยสุจริตและเที่ยงธรรม หรือเป็นไปโดยชอบด้วยกฎหมาย ให้ถือเป็นหน้าที่และอำนาจของคณะกรรมการที่จะดำเนินการสอดส่อง สืบสวน หรือไต่สวน เพื่อป้องกันและขจัดการกระทำหรืองดเว้นการกระทำอันใดที่อาจก่อให้เกิดความไม่สุจริตหรือไม่เที่ยงธรรมในการเลือกตั้งได้ ไม่ว่าจะเป็นเวลาในระหว่างประกาศใช้พระราชกฤษฎีกาให้มีการเลือกตั้งหรือไม่ก็ตาม มาตรานี้เป็นไม้เด็ดของ นายมีชัย ฤชุพันธุ์ อดีต ประธานกรรมการร่างรัฐธรรมนูญ ที่ให้อำนาจ กกต.ไว้
นายสมชัย กล่าวด้วยว่า สำหรับกรณีการจัดระดมทุนของพรรคพลังประชารัฐ ยังไม่เข้าข่ายถูกยุบพรรค เพราะกฎหมายมุ่งไปที่ตัวบุคคล แต่ถ้าตัวบุคคลมีความผิดก็ถึงขั้นถูกตัดสิทธิทางการเมือง 5 ปี พร้อมขอให้ กกต.อย่าทำงานเชิงรับ แต่ต้องติดต่อกับพรรคพลังประชารัฐ เพื่อขอดูรายชื่อแขกที่ร่วมงานทั้งหมด แผนผังจากออแกไนซ์ และต้องขอดูกล้องวงจรปิดภายในงานว่ามีใครบ้าง และข้อมูลจากสื่อที่ลงข่าว ว่าได้แผนผังมาอย่างไร